Publication: Magyar Közlöny
Issue: MK-2008-11 (Year: 2008, Number: 11)
Era: 2004-2010
Section: 2 Jelenleg a 13/2005. (VI. 27.) MNB rendelet.
Paragraph Index: 479

54. A pénztárban lévõ készpénz és az ott tartható értékek megõrzésérõl a következõk szerint kell gondoskodni: – az 500 000 Ft-ot el nem érõ záró állományú pénztárak pénzkészletét és az értékjelzéssel ellátott nyomtatványokat (a továbbiakban együtt: pénzkészlet) vaskazettában, vagy lemezszekrényben; – az 500 000 Ft és 2 000 000 Ft közötti záró állományú pénztárak pénzkészletét lemezszekrényben; – a 2 000 000 Ft feletti záró állományú pénztárak pénzkészletét betörésbiztos páncélszekrényben kell õrizni. A vaskazettát munkaidõ után a pénztáros által lezárt és lepecsételt lemezszekrényben kell tárolni. A pénztárhelyiség ablakait és ajtaját vasráccsal és biztonsági zárral kell felszerelni. Az ajtót (rácsot) a szolgálati (munka-) idõ lejártakor a pénztáros pecsétnyomójával le kell pecsételni. A pénztár elkülönített helyiségébe a pénzügyi és számviteli szerv vezetõje által – állandó vagy eseti jelleggel – felhatalmazott személyeken kívül másnak belépni tilos. Ha a pénztáros munkahelyét a pénztári órák alatt – csak rövid idõre is – elhagyja, köteles a pénzt elzárni és a pénztár fizetõablakát, külön pénztárhelyiség esetén annak ajtaját is lezárni. Gondoskodni kell arról is, hogy illetéktelen személyek a pénztárhelyiséget ne nyithassák ki.

Source: https://magyarkozlony.hu/hivatalos-lapok/f8230b03db36811fe44f323669c12d0b1c52edaa/dokumentumok/ade6c41004259be080a5898232c1cba310b6d479/letoltes